**SOGLASJE – ŠPORTNOVZGOJNI KARTON**

86. člen Zakona o poklicnem in strokovnem izobraževanju in 42. člen Zakona o gimnazijah določata, da šole vodijo zbirke podatkov o gibalnih sposobnostih in morfoloških (telesnih) značilnostih dijakov (v nadaljevanju športnovzgojni karton) za tiste dijake, ki s tem soglašajo. Za statistične obdelave in znanstveno-raziskovalno delo se podatki uporabijo tako, da identiteta dijaka ni vidna niti ni določljiva. Zbrani podatki se obdelajo na nacionalni ravni in se šolam, dijakom ter staršem zagotovi povratno ustno ali pisno informacijo vsako leto meseca maja ali junija.

Analize zbranih podatkov omogočajo ugotavljanje sprememb telesnih značilnosti ter gibalnih sposobnosti šolske populacije na nacionalni ravni, kar služi kot strokovna osnova pri oblikovanju nadaljnje strategije razvoja športne vzgoje na vzgojno-izobraževalnem področju in širše.

S pomočjo obdelanih podatkov se lahko svetuje dijakom in njihovim staršem, ki to želijo, o njegovem telesnem in gibalnem razvoju. Skozi proces svetovanja lahko dijaki s pomočjo strokovnjakov ali sami ocenijo raven svojih gibalnih sposobnosti in telesnih značilnosti, si oblikujejo svoje programe vadbe ter dobijo nasvete o vključevanju v različne športne dejavnosti.

Če se želite vključiti v spremljavo »športnovzgojni karton«*,* izpolnite eno od soglasij in ga vrnite šoli, drugo pa obdržite. Če se želite med šolanjem naknadno vključiti v spremljavo ali ne želite, da bi še sodelovali v njej, lahko to naredite kadarkoli tako, da na soglasju, ki ga imate doma, označite vašo novo odločitev in ga prinesete v šolo. Dodatno soglasje lahko dobite tudi pri športnem pedagogu.

Zbirka podatkov vsebuje ime in priimek dijaka, spol, rojstni datum ter podatke o:

1. telesni višini - dolžinski razsežnosti telesa
2. telesni teži - voluminoznosti telesa
3. kožni gubi nadlahti - voluminoznosti telesa
4. dotikanju plošče z roko - hitrosti izmeničnih gibov
5. skoku v daljino z mesta - eksplozivni moči
6. premagovanju ovir nazaj - koordinaciji gibanja telesa
7. dviganju trupa - mišični vzdržljivosti trupa
8. predklonu na klopici - gibljivosti
9. vesi v zgibi - mišični vzdržljivosti ramenskega obroča in rok
10. teku na 60 m - šprinterski hitrosti
11. teku na 600 m – vzdržljivosti v submaksimalnem kontinuiranem (dalj časa trajajočem) naprezanju.

Šola zbira podatke za športnovzgojni karton vsako leto meseca aprila. Meritve na podlagi enotnih merskih postopkov izvaja šola pod vodstvom učiteljev športne vzgoje pri rednem pouku.

**Glede obdelave osebnih podatkov imate naslednje pravice:**

***Pravica do dostopa do osebnih podatkov****: pravico imate zahtevati informacijo o tem ali se pri naši šoli obdelujejo vaši osebni podatki. V primeru, da do obdelave vaših osebnih podatkov znotraj šole prihaja, lahko zahtevate dostop do vaših osebnih podatkov in določene informacije o obdelavi (katere podatke obdelujemo in od kod ti podatki izvirajo).*

***Pravica do popravka osebnih podatkov****: pravico imate zahtevati, da šola popravi oz. dopolni nepopolne oz. netočne vaše osebne podatke, ki jih obdelujemo.*

***Pravica zahtevati omejitev obdelave****: pravico imate zahtevati omejitev obdelave svojih osebnih podatkov (kadar npr. poteka preverba točnosti oz. popolnosti vaših osebnih podatkov).*

***Pravica do izbrisa osebnih podatkov****: pravico imate zahtevati, da vaše osebne podatke izbrišemo. Pravica do izbrisa je omejena in se nanaša zgolj na tiste podatke, ki jih obdelujemo na podlagi vašega soglasja. Sem ne sodijo vaši osebni podatki, ki smo jih dolžni voditi, ker nam tako veleva zakon ali jih vodimo zaradi izvrševanja pogodbenega odnosa oz. zakonitega interesa, ki ga imamo.*

***Pravica do pritožbe:*** *če menite, da so bile pravice pri obdelavi osebnih podatkov kršene, imate pravico do pritožbe oz. prijave pri Informacijskem pooblaščencu.*

*Vse zgoraj naštete pravice lahko uresničujete tako, da nam pišete na naslov šole ali po elektronski pošti:* *tajnistvo@escelje.si**.*

SREDNJA ŠOLA: Ekonomska šola Celje, Gimnazija in srednja šola

Ime in priimek dijakinje oz. dijaka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Letnik in oddelek: \_\_\_\_\_\_\_\_\_

Rojen(a): \_\_\_\_\_\_\_\_\_\_\_\_\_\_\_\_\_ Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SOGLAŠAM, NE SOGLAŠAM,**

**da sem vključen v spremljavo telesnega in gibalnega razvoja "ŠPORTNOVZGOJNI KARTON".**

*(Prosimo, da obkrožite svoj odgovor in vrnite šoli.)*

 Datum: \_\_\_\_\_\_\_\_\_\_\_\_\_\_\_\_\_\_\_\_ Podpis dijakinje /dijaka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_